# Omoda

Omoda és una marca del fabricant de vehicles xinès Chery Automobile. La marca es va presentar per primera vegada a Rússia i Kazakhstan l'octubre de 2022, amb l'Omoda C5 com a primer vehicle que, al seu torn, és un model redissenyat del crossover homònim Chery Omoda 5. Omoda juntament amb Jaecoo són dues marques de Chery que només es comercialitzen fora de la Xina per donar suport a la seva estratègia d'exportació. En alguns mercats, la marca comparteix els mateixos concessionaris amb la marca Chery, i en la majoria dels casos comparteix els mateixos distribuïdors amb Jaecoo.
Segons Chery, la lletra «O» d'Omoda deriva de la paraula «oxigen», mentre que «moda» significa «modern». En alguns mercats, l'Omoda es posiciona com una marca d'alt stànding en comparació amb la marca Chery més convencional.

## Història

El juny de 2022 es va anunciar la decisió de segmentar la família Omoda de la marca Chery i establir-la com a marca independent per al mercat rus. Segons Chery, els cotxes de la marca Omoda a Rússia ocuparien el segment mitjà-alt per sobre de la marca Chery i per sota de la marca Exeed. La multinacional va anunciar que la marca Omoda seria una «alternativa digna» a les marques japoneses i alemanyes que han suspès les seves activitats a Rússia. El seu primer producte, l'Omoda C5, es va posar a la venda a Rússia l'octubre de 2022. El 2023, el 45% de les vendes globals d'Omoda es van produir al mercat rus.
La presentació mundial de la marca Omoda es va celebrar l'abril de 2023 a la ciutat xinesa de Wuhu, juntament amb la marca Jaecoo. Les dues marques combinades (conegudes com a «O&J») tenen com a objectiu assolir unes vendes globals anuals de 1.400.000 unitats el 2030 (sense incloure la Xina). La direcció de la marca d'Omoda està encapçalada per Steve Eum, vicepresident i director general de disseny de Chery a la Xina. El mateix mes, Chery va establir una empresa separada a la Xina anomenada Anhui Omoda Jaecoo Automobile Co., Ltd. com a divisió de vendes.
L'abril de 2023, la marca Omoda es va presentar a Sud-àfrica com a marca «de luxe». Els cotxes de la marca Omoda es venen a través dels concessionaris Chery i tenen el mateix subministrament de peces i assistència. El maig de 2023, Omoda també es va convertir en una marca independent de Chery a Mèxic, amb el canvi de denominació del Chirey Omoda 5 a Omoda C5. La marca va anunciar també el llançament previst de l'Omoda O5 i l'Omoda C5 EV, i l'obertura 70 concessionaris a tot el país compartits amb Jaecoo.
Omoda va entrar al mercat europeu l'any 2024, començant per l'Estat espanyol el març de 2024. L'abril de 2024, Chery va signar una aliança d'empreses amb l'empresa EV Motors per a construir vehicles Omoda en una antiga fàbrica de Nissan a la Zona Franca de Barcelona. La marca va entrar al Regne Unit el maig de 2024 comercialitzant l'Omoda 5 i l'Omoda E5. L'abril de 2024 Omoda va presentar l'Omoda 7.

## Referències

* 1 2 «Кроссовер Omoda C5 выходит на российский рынок: комплектации и цены» (en rus). autoreview.ru, 11-10-2022. [Consulta: 18 maig 2023].
* ↑ «Chinese luxury car brand OMODA prepping for South African launch» (en anglès). 702. [Consulta: 18 maig 2023].
* ↑ «Omoda launched in South Africa with eye catching prices» (en anglès). TimesLive. [Consulta: 18 maig 2023].
* ↑ «Chinese luxury car brand OMODA prepping for South African launch» (en anglès). CapeTalk. [Consulta: 18 maig 2023].
* ↑ сайта, Редакция. «Chery вместо «японцев» и «немцев»: каким будет бренд Omoda в России» (en rus). Китайские автомобили, 21-06-2022. [Consulta: 18 maig 2023].
* ↑ «Все, что нужно знать о новом Chery Omoda C5 2022 года — последние новости» (en rus). Цены, комплектации, фото и технические характеристики авто - NaAvtoTrasse.ru, 18-10-2022. [Consulta: 18 maig 2023].
* ↑ Budrina, Lisa. «Почти половина мировых продаж Omoda приходится на Россию». Motor.ru, 17-05-2023.
* ↑ «Meet Omoda & Jaecoo: 2 New Car Brands From China's Chery» (en anglès americà). www.dsf.my, 21-04-2023. [Consulta: 18 maig 2023].
* ↑ «Chery Spins Off Omoda & Jaecoo Brands For Lifestyle Buyers» (en anglès americà). www.dsf.my, 19-04-2023. [Consulta: 18 maig 2023].
* ↑ «Meet Omoda & Jaecoo: 2 New Car Brands From China's Chery» (en anglès americà). www.dsf.my, 21-04-2023. [Consulta: 20 maig 2023].
* ↑ «奇瑞成立欧萌达杰酷汽车公司# 注册资本5000万_信息_显示_天眼». www.sohu.com. Arxivat de l'original el 2023-05-21. [Consulta: 21 maig 2023].
* ↑ «Omoda Arrives In Mexico With Two New Cars Grupo Milenio» (en anglès americà). nationworldnews.com, 17-05-2023. [Consulta: 18 maig 2023].
* ↑ «Omoda llega a México con la C5 y O5, próximamente llegarán C5 EV y O5 GT» (en espanyol de Mèxic). soloautos.mx. [Consulta: 20 maig 2023].
* ↑ Llorente, Javier. «Omoda arrives in Europe, starting with Spain». Motor1 UK, 06-03-2024. [Consulta: 17 maig 2024].
* ↑ «Notícies 3/24 - Chery pot instal·lar-se a Barcelona per fabricar el seu model Omoda 5 - 3Cat». CCMA, 11-04-2024. [Consulta: 4 setembre 2024].
* ↑ Domínguez, Sergio. «Així és l'Omoda 5, el primer cotxe que Chery fabricarà a la planta de Nissan de Barcelona». Ara, 24-04-2024. [Consulta: 4 setembre 2024].
* ↑ Warrick, Jack. «Omoda launches in the UK, taking pre-reservations for two SUVs» (en anglès). Autocar, 31-05-2024. [Consulta: 13 juny 2024].
* ↑ «Chery Omoda 7 unveiled – sporty SUV with 1.5 TGDi PHEV tech, gaming-style interior, sliding touchscreen - paultan.org» (en anglès americà). Paul Tan's Automotive News, 28-04-2024. [Consulta: 29 abril 2024].